শুধু শাহানা কিংবা মিসেস হকই নন। এ নগরীতে বেশির ভাগ গৃহিণীর অবস্থা এমন। তা তিনি চাকরিজীবীই হন আর গৃহিণী। সময়ের সাথে পাল্লা দিয়েই ছুটতে হয় সারা দিন। কোথাও একদণ্ড বসার সময় যেন নেই কারো। আর আজকাল সবাই কিছু-না-কিছু করছেন। যিনি চাকরি করেন না, তিনিও বাসায় বসেই বুটিক কিংবা গয়না বানান। আবার অনেকেই অনলাইনে ব্যবসা করেন। ফলে ব্যস্ততা সবারই পাহাড়সম। এর মাঝে নিজের জন্য একটু সময় বের করা সত্যি কষ্টকর। আর ছুটির দিন, সে দিনটি তো কাটে আরো দৌড়ে। নিজেকে একটু সময় দেয়া, পছন্দের কাজে সময় ব্যয় করা কিছুই হয়ে ওঠে না। তাই আক্ষেপ অনেকেরই। কিন্তু আক্ষেপ নিয়ে মনে মনে কষ্ট পেলে লাভ হবে না। বরং আক্ষেপ ঝেড়ে আপনি যদি নিজের সময় বের করার জন্য একটু গুছিয়ে কাজ করেন তাহলে দেখবেন নিজের জন্য কিছুটা সময় বের করতে পারছেন। নিজের জন্য কিছুটা সময় যদি ছুটির দিনে পেতে চান তাহলে সারা সপ্তাহই একটু পরিকল্পনা করে চলতে হবে।